Alaquàs i Aldaia acorden anomenar Avinguda del President Adolfo Suárez al carrer compartir per ambdós municipis
24/04/2014

# Alaquàs i Aldaia acorden anomenar Avinguda del President Adolfo Suárez al carrer compartir per ambdós municipis

*   24/04/2014
*   [Imprimir](#)
*   Compartir
*    https://www.alaquas.org/documento.asp?id\_do=14356

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14356%2F1&title=Ajuntament%20d%27Alaqu%C3%A0s.%20Prensa.Alaqu%C3%A0s%20i%20Aldaia%20acorden%20anomenar%20Avinguda%20del%20President%20Adolfo%20Su%C3%A1rez%20al%20carrer%20compartir%20per%20ambd%C3%B3s%20municipis)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14356/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14356/24042014img_6361_Form_4.jpg)](https://www.alaquas.org/ficheros/documentos/2014/2/14356/24042014img_6361_Form_10.jpg "<a href='https://www.alaquas.org/ficheros/documentos/2014/2/14356/24042014img_6361_Form_10.jpg' target=_blank><i class='fa fa-external-link' aria-hidden='true'></i>.Alaquàs i Aldaia acorden anomenar Avinguda del President Adolfo Suárez al carrer compartir per ambdós municipis</a>")

Les Alcaldesses d'Alaquàs i d'Aldaia, Elvira García Campos i Carmen Jávega, presenten públicament aquesta iniciativa "de consens i de diàleg entre dues poblacions veïnes"

Les Alcaldesses d'Alaquàs i d'Aldaia, Elvira García Campos i Carmen Jávega, han acordat reanomenar i unificar sota el mateix nom el carrer que marca el linde entre ambdós termes municipals i que compta amb denominació diferent en cadascun d'ells. Les edils han presentat hui dijous aquesta iniciativa com a mostra de consens i de diàleg entre ambdós Ajuntaments.

D'aquesta manera,  “Carretera d'Aldaia” d'Alaquàs i “Avinguda Dos de Maig” d'Aldaia passaran a denominar-se “Avinguda del President Adolfo Suárez” en ambdós municipis com un exemple de col·laboració i unió entre pobles veïns i com a reconeixement públic i conjunt a la figura del primer president de Govern de la democràcia espanyola.

Per a l'Alcaldessa de Alaquàs, Elvira García Campos, “es tracta d'un exemple més del consens i la col·laboració que uneixen ambdós municipis i suposa a més un homenatge a una persona clau i artífex que va liderar el canvi de l'Espanya de la transició a l'Espanya de la democràcia, una mostra d'agraïment a la seua tasca per la defensa ferma de la democràcia i dels drets fonamentals”. 

Per a l'Alcaldessa d'Aldaia, Carmen Jávega, “aquesta és un carrer sorgit de l'acord entre dos pobles, perquè som dues alcaldesses de consens que han buscat amb aquesta iniciativa el benefici dels seus veïns amb independència del color polític" ja que “ara més que mai es necessiten acords entre persones que és el que som en definitiva l'Alcaldessa de Alaquàs i jo, persones dialogants que tractem de donar resposta a les necessitats dels seus veïns i prova d'això són les nombroses col·laboracions que hem establert al llarg d'aquesta legislatura".

Les Alcaldesses duran al Ple de la Corporació d'ambdós Ajuntaments, que se celebraran el pròxim dimarts en els dos municipis, l'acord aconseguit. Posteriorment, tant Alaquàs com Aldaia obriran un termini d'informació pública de trenta dies per a la publicació del present acord en la pàgina web municipal i en el tauló d'anuncis amb l'objectiu de recaptar l'opinió dels veïns i comerciants que pogueren resultar afectats pel canvi de denominació, encara que ambdues alcaldesses han mostrat el seu convenciment que serà una mesura que s'acollirà positivament pel conjunt de la població, ja que aquesta unificació ha estat demandanda reiteradament pels veïns i comerciants d'aquesta via, que han patit durant dècades el malestar produït per aquesta doble denominació.